google/wiki40b huggingface dataset:
मनोहर पर्रीकर

परिचय

मनोहर पर्रिकर का जन्म गोवा के मापुसा में हुआ था। उनकी शिक्षा लोयोला हाई स्कूल, मार्गो में हुई। उन्होंने अपनी माध्यमिक शिक्षा मराठी में पूरी की और 1978 में भारतीय प्रौद्योगिकी संस्थान, मुम्बई से धातुकर्म इंजीनियरिंग में बीटेक की डिग्री प्राप्त की। वे IIT के प्रथम पूर्वछात्र थे, जिन्होंने किसी भारतीय राज्य के विधायक के रूप में सेवा की। उन्हें 2001 में IIT उन्हे प्रतिष्ठित पूर्व छात्र पुरस्कार से सम्मानित किया गया।
भारतीय जनता पार्टी से गोआ के मुख्यमंत्री बनने वाले वह पहले नेता हैं। १९९४ में उन्हें गोआ की द्वितीय व्यवस्थापिका के लिये चयनित किया गया था। जून १९९९ से नवम्बर १९९९ तक वह विरोधी पार्टी के नेता रहे। २४ अक्टूबर् २००० को वह गोआ के मुख्यमन्त्री बने किंतु उनकी सरकार २७ फ़रवरी २००२ तक ही चल पाई। जून २००२ में वह पुनः सभा के सदस्य बने तथा जून ५, २००२ को पुनः गोआ के मुख्यमन्त्री पद के लिये चयनित हुए। 
१३ मार्च २०१७ को भाजपा नेता मनोहर पर्रिकर ने  गोवा के मुख्यमंत्री के रूप में शपथ ली,राजभवन में आयोजित समारोह में राज्यपाल मृदुला सिन्हा ने उन्हें पद एवं गोपनीयता की शपथ दिलाई। पर्रिकर ने गोवा में छोटे दलों और निर्दलीय विधायकों के समर्थन से सरकार बनाई है और चौथी बार मुख्यमंत्री पद की शपथ ली। 
बी.जे.पी. को गोआ की सत्ता में लाने का श्रेय उनको ही जाता है। इसके अतिरिक्त भारतीय अंतर्राष्ट्रीय फिल्म महोत्सव को अकेले गोआ लाने का तथा किसी भी अन्य सरकार से कम समय मे एक अंतर्राष्ट्रीय स्तर की मूलभूत संरचना खड़ी करने का श्रेय भी उन्ही को जाता है। कई समाज सुधार योजनाओं जैसे दयानन्द सामाजिक सुरक्षा योजना जो कि वृद्ध नागरिकों को आर्थिक सहायता प्रदान करती है, साइबरएज योजना, सी.एम. रोजगार योजना इत्यादि में भी उनका प्रमुख योगदान रहा है। उन्हें कई प्रतिष्ठित प्रतिभाओं जैसे डॉ॰ अनुपम सराफ तथा आर. सी. सिन्हा इत्यादि को सरकार में सलाहकार के तौर पर शामिल करने का श्रेय भी जाता है। प्लानिंग कमीशन ऑफ इन्डिया तथा इंडिया टुडे के द्वारा किय गए सर्वे़क्षण के अनुसार उनके कार्यकाल में गोआ लगातार तीन साल तक भारत का सर्वश्रेष्ठ शासित प्रदेश रहा। कार्यशील तथा सिद्धांतवादी श्री पारिकर को गोआ में मि. क्लीन के नाम से जाना जाता है।
जनवरी २९, २००५ को ४ बी.जे.पी. नेताओं के इस्तीफा देने के कारण उनकी सरकार अल्पमत में आ गयी। श्री पारिकर ने दावा किया कि वह अपना बहुमत साबित करेंगे तथा फरवरी २००५ में ऐसा हुआ भी. किंतु बाद मे किसी कारणवश उन्हें अपना पद खोना पड़ा। लगातार विवादों के पश्चात मार्च २००५ में गोआ में राष्ट्रपति शासन लागू कर दिया गया किंतु जून २००५ में विरोधी नेता प्रताप सिंह राणे गोआ के मुख्यमंत्री बना दिये गये। दिनांक 17 मार्च 2019 की शाम को पहले मुख्यमंत्री कार्यालय से जारी सूचना में उनका  स्वास्थ्य अत्यधिक खराब होने की बात कही गयी थी परंतु कुछ ही देर बाद राष्ट्रपति कार्यालय से उनकी मृत्यु पर संवेदना व्यक्त करने से उनकी मृत्यु की पुष्टि हो गयी
मूषक (जालस्थल)

शुरुआत

करीब दो साल पहले मूषक के मुख्य कार्यकारी अधिकारी (सीईओ) अनुराग गौड़  को एक ग्राफिक डिज़ाइनर की तलाश थी, जो उनके टी-शर्ट ब्रांड ‘साबूदाना’ के लिए बढ़िया डिज़ाइनिंग कर सके।
इसके लिए उन्हें किसी ने प्राचीर के बारे में बताया। अनुराग ने एक सुबह प्राचीर को कॉल किया। इसके कुछ घंटे बाद वे दोनों कॉफी के कप के साथ चर्चा कर रहे थे। अचानक साबूदाना के बारे में चर्चा करते-करते अनुराग ने प्राचीर को हिंदी भाषा में एक सोशल नेटवर्किंग जालस्थल ‘मूषक’ को विकसित करने के विचार के बारे में बताया। साथ ही उनसे पूछा कि कैसे वे दोनों मिलकर इस मूषक को दिमागी कसरत से धरातल की जमीन पर ला सकते हैं। प्राचीर को भी यह विचार नया और दिलचस्प लगा। उन्‍होंने बिना एक पल गंवाए मूषक का हिस्सा बनने के लिए हामी भर दी।
जिस समय प्राचीर ने ‘मूषक’ को विकसित करने के लिए हामी भरी थी, वे पुणे के इंदिरा कॉलेज में पढ़ रहे थे। इसी दौरान उनकी मुलाकात पुनीत शर्मा से हुई और वे भी ‘मूषक’ बनने के लिए तैयार हो गए। पुनीत जो पहले छोटे रूप में मूषक से जुड़े थे, काफी सोच-विचार के बाद मूषक से पूर्ण रूप से जुड़ गए। उनके अंदर भी अपनी मातृभाषा के लिए कुछ करने की ललक थी। उन्होंने प्राचीर के साथ में मिलकर ‘मूषक’ को हिंदी भाषियों के जीवन का हिस्सा बनाने पर काम शुरू कर दिया।
पुणे में स्‍टूडेंट्स ने की मदद। 
प्राचीर और पुनीत ने पुणे के महाविद्यालयों से स्वयंसेवक जुटाने शुरू कर दिए।

मूषक' के सीईओ ने कहा कि   
 ...ट्विटर, फेसबुक जैसे सोशल नेटवर्किंग जालस्थल, जिसे हमारे नेताओं, अभिनेताओं और प्रतिष्ठित लोगों ने जोर-शोर से अपनाया है, वहां प्राथमिकता अंग्रेजी भाषा को दी जाती है और उसे ही देश की आवाज समझा जाता है। हिन्दी दोयम दर्जे की मानी जाती है। उन्होंने कहा कि मूषक द्वारा हम इस प्रक्रिया को सही मायनों में गणतांत्रिक बनाना चाहते हैं, जहां गण की आवाज गण की भाषा में ही उठे।

फॉर्मेट

टि्वटर पर जहां १४० अक्षरों की सीमा होती है। मूषक में ५०० अक्षर           में अपना संदेश लिखा जा सकता है। 
खुद ही हिंदी में बदल जाएगा अंग्रेजी में टाइप किया हुआ। 
मूषक को पूरी तरह से हिंदी में संचालित करने के लिए दो विकल्प दिए गए हैं। यदि कोई मूषक का खाताधारक चाहे तो हिन्दी में टाइप कर सकता है या फिर दूसरा विकल्प रोमन में टाइप करने का है, जिसे मूषक स्वयं देवनागरी लिपि में बदल देगा। यह सब ट्रांसलीट्रेशन के एप्लीकेशन को मूषक से एकीकृत करने से संभव हो सका है। इस तरह मूषक हर स्थिति में केवल हिंदी में ही चलेगा। यह सब ट्रांसलीट्रेशन के एप्लीकेशन को मूषक से एकीकृत करने से संभव हो सका है। इस तरह मूषक हर स्थिति में केवल हिंदी में ही चलेगा।

सत्यापित

एक सत्यापित मूषक खाते को औपचारिक रूप से एक छोटे बैंगनी "सही का चिन्ह" की प्लेसमेंट के माध्यम से देखा जा सकता है। यह साबित करने के लिए है की एक वास्तविक दुनिया व्यक्ति या कंपनी को प्रतिरूपित नहीं किया जा रहा है। यह चिन्ह एक उपयोगकर्ता के पृष्ठ के शीर्ष दाएं कोने मे रहता है। 
मूषक बैंगनी "सही का चिन्ह" प्रदान करने के लिए जिम्मेदार है, और यह अक्सर राजनीति, संगीत, फिल्मो, व्यापार, फैशन, सरकार, खेल, मीडिया और पत्रकारिता आदि क्षेत्रो में उल्लेखनीय लोगों के खातों के लिए लागू किया जाता है।

सुरक्षा

मूषक में खाता मोबाइल नंबर के जरिए ही खुलेगा। ऐसे में एक व्यक्ति एक ही खाता खोल पाएगा। यह मूषक की विश्वसनीयता बनाए रखने के लिए किया गया है। मूषक में एक अलग-अलग सूची होगी, जिसमें आप दोस्‍त, परिवार, नेता, अभिनेता जैसी सूचियां बनाकर उन्हें अलग-अलग रख सकते हैं। इससे ढेर सारे सम्पर्कों में दोस्‍तों को तलाशने में परेशानी नहीं होगी।
१३६८ ईसा पूर्व

१३६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्या मस्त है लाइफ

प्रस्तावना

रागिनी जुनेजा उर्फ रैग्ज़, एक किशोर लड़की है, जो बॉलीवुड की सुपर स्टार "सुष्मिता जुनेजा" की बेटी है। जूनियर कॉलेज आर्ट कोर्स के अभ्यास लिए अपने नए कॉलेज, रेडफिल्ड अकेडेमी में आते ही उसकी मुलाकात बचपन से कभी ना जुदा होने वाले दोस्तों की टोलीः ज़ेनिया खान, ज़ीशान खान उर्फ़ ज़ी, वीर मेहरा और ऋतु शाह उर्फ़ बीबीबी (बिन बादल बरसात) से होती है। वह नहीं चाहती थी कि किसी को पता चले कि वह एक प्रसिद्ध अभिनेत्री की बेटी है, इसलिए वह सबको झूठ कहती है कि उसकी माँ एक बालवाड़ी शिक्षिका है। शास्त्रीय संगीत में प्रशिक्षित होने पर भी वह सबको यही बताती है कि वह अच्छी गायिका नहीं है। रागिनी सिर्फ पेरिस से खरीददारी करती है और "ला फेम्मे" (La femme) के डिजाइनर कपड़े पहनती है। जब तित्लिस नामक कुछ लोकप्रिय लड़कियों की टोली ला फेम्मे की पोशाक पहचान जाती है और उसे अपने समूह में शामिल होने के लिए कहती है, तब वह उन्हें एक काल्पनिक दर्जी हिमेश का नाम बताती है, जो कपडे सिलता है और रविवार को सूती कपड़े की सिलाई पर 30 प्रतिशत छूट देता है। रागिनी अपने अंगरक्षक श्री छोटू के बारे में भी झूठ बोलती है कि वह उसके पिता का ड्राइवर है। अंततः उसके दोस्तों को उसके सारें रहस्य जान जातें है और अब वे उस पर भरोसा नहीं कर सकते एसा सोचते हुए सदमे में आ जाते हैं। बाद में उनको एहसास होता है कि रागिनी एक सच्ची मित्र है और वे उसे खोना नहीं चाहते है।

निर्माण

वॉल्ट डिज्नी टेलीविजन इंटरनेशनल भारत के वरिष्ठ उपाध्यक्ष और प्रबंध निर्देशक, अन्टोनी विल्लेनेउवे के अनुसार, "आज के किशोर बुद्धिमान और विचित्र हैं। क्या मस्त है लाइफ, डिज्नी चैनल के उनको, उनके परिवार को, उनकी दुनिया को एक मनोरंजक, सुरक्षित और परिवारिक वातावरण में प्रतिबिंबित करने के दर्शन का अनुसरण करता है। चैनल ने SOL नामक निर्माणगृह को ईस श्रेणी बनाने का अधिकार दिया है।
SOL के प्रबंध निर्देशक, फाज़िला अल्लाना, कहा कि "हम डिस्नी चैनल जैसे प्रमुख किशोर और पारिवारिक टेलेविज़न चैनल के साथ अपने पहले काल्पनिक शो को बनाने के लिए उत्तेजित हैं। SOL अकाल्पनिक (नॉन-फिक्शन) प्रोग्रामिंग और टेलीविजन वृन्तांत में अपनी निपुणता के लिए प्रसिद्ध है। हम काल्पनिक शैली में भी, क्या मस्त है लाइफ द्वारा उसी प्रकार की सफलता प्राप्त करने की आशा करते हैं।"

दोष

1.जब रितु कहती है कि विपुल चाचा ने उसे 50 रुपये दिए तब नोट पर 50 की जगह 40 लिखा है।
2.रसायन विज्ञान प्रयोगशाला में गड़बड़ के बाद, आप रागिनी कंधे पर चोट से लगा खून देख पाते है,
बाद में बेंच पर चोट का खून ज़ेनिया के कंधे पर कांच के टुकड़े के साथ देखने मिलता है और फिर उस के बाद बेबीश्वर के ऑफिस में चोट का निशान रागिनी के कलाई पर दिखता है।
3.जब ज़ी जोकर बनकर, पुराना जंगो को नया जंगो बनाने की कोशिश कर रहा है, तब उसकी विग का रंग हरा-गुलाबी था, पर बाद में वो पूरा हरा हो जाता है।
4.जब रागिनी अभी भी तित्लिस से लड़ रही होती है, जब वह, ज़ेनिया, रितु और तित्लिस एक दूसरे पर उग्र हो जाते हैं तब उसके चेहरे का रंग हल्का सुर्ख गुलाबी हो जाता है और बाद में जब वे सभी छेह बदमाशी से एक साथ में बैठते है, तब ज़ेनिया की आंख से एक आंसू की बूँद बह रही दिखाई देती है।
इलेक्ट्रानिक पत्रिका

जो पत्रिका कंप्यूटर पर लिखी जाए और कंप्यूटर पर ही पढ़ी जाए उसको जाल-नियतकालिक या इलेक्ट्रानिक पत्रिका (e-zine) कह सकते हैं। इस दृष्टि से जाल-पत्रिका को भी इलेक्ट्रानिक पत्रिका कहा जा सकता है। लेकिन हर इलेक्ट्रानिक पत्रिका जाल-पत्रिका हो वह ज़रूरी नहीं है। बहुत सी इलेक्ट्रानिक पत्रिकाएं पीडीएफ प्रारूप में तैयार की जाती हैं और बहुत सी एम एस वर्ड में। ये ई-मेल से पाठकों के पास भेजी जाती हैं या फिर डाउनलोड के लिए भी उपलब्ध होती हैं। बहुत सी कंपनियां अपने न्यूज़-लेटर इलेक्ट्रानिक-पत्रिका के रूप में प्रकाशित करती हैं। इनके प्रकाशन की तिथि निश्चित होती है और इनका संपादक मंडल भी होता है।
कच्छी घोड़ी नृत्य

क्षेत्र

इस नृत्य राजस्थान के पारंपरिक लोक नृत्य है। यह प्रसिद्ध नृत्य राजस्थान के समारोहों, कला, संस्कृति और जीवन के साथ जुड़ा हुआ है। इस नृत्य का प्रदर्शन मुख्यतः शेखावाटी ( राजस्थान ) क्षेत्र में ही नहीं होता है बल्कि पूरे भारतवर्ष में पाया जाता हैं

नर्तक की पोशाक

नर्तक शरीर के हिस्से पर पारंपरिक वेशभूषा लाल पगड़ी, धोती और कुर्ता पहनता है। नर्तक शरीर के निचले हिस्से में कागज की लुगदी और टोकरी से तैयार एक नकली घोड़ा पहनता है। नर्तक पेरों में घुँघरू पहनता है। पुरुष बेहतर चमकते दर्पणों से सुसज्जित फैंसी ड्रेस पहनते है ,और नकली घोड़ों पर सवारी करते हैं।

उत्पति

इस नृत्य की उत्पति राजस्थान के शाही दरबारों में हुई है। इस नृत्य राजस्थान के पारंपरिक लोक नृत्य है। यह नृत्य उन राजमार्ग लुटेरों की कहानी से संबंधित है जो शेखावाटी क्षेत्र में 17 वीं सदी में में रहते थे व गरीबों के देने के लिए अमीरों का धन लूटते थे। ऐसा कहा जाता है कि जब मुगलों और मराठों के शासन के समय में इस नृत्य के बारे में एक दिलचस्प कहानी है। मुगल एक बार घोड़ों पर सवार होकर आए थे ,और मराठों के गांवों में से एक गांव में रुके। वे जब सोने के लिए चले गये , तब मराठे आये और उन घोड़ों को चुरा लिया। बाद में पठानों ने युद्ध में इन घोड़ों को पाया। यह युद्ध, घोड़ा युद्ध के रूप में जाना जाता है। राजस्थान में कला प्रदर्शन ज्यादातर राजस्थान के जनजातियों और जातियों के लिए सामाजिक ऐतिहासिक परिदृश्य को प्रतिबिंबित करता है। घोड़े हमेशा राजस्थान में युद्ध और परिवहन के एक बहुत ही महत्वपूर्ण हिस्सा रहा है। बहादुर राना प्रताप सिंह (भारत के प्रथम स्वतंत्रता सेनानी) की कथा है, उसके प्रति वफादार घोड़े- चेतक के उल्लेख के बिना अनकही है। वे शाही सत्ता के प्रतीक थे उन्होंने घोड़ों को घोड़ों के साथ बैलगाड़ी, हाथीयों व डाकुओं को रोकने में समर्थ पाया. राजस्थान में कला प्रदर्शन के ज्यादातर राजस्थान के जनजाति के संबंध को दर्शाती है और वे समय या जाति के लिए अजीब सामाजिक ऐतिहासिक परिदृश्य को प्रतिबिंबित करता है। घोड़े हमेशा राजस्थान में युद्ध और परिवहन के एक बहुत ही महत्वपूर्ण हिस्सा रहा है।
कलश (बासन)

कलश एक विशेष आकार का बर्तन होता है जिसका धड़ चौड़ा और थोड़ा गोल और मुँह थोड़ा तंग होता है। कलशों में पानी, अनाज, इत्यादि रखा जा सकता है। कई सभ्यताओं में कलशों का प्रयोग किसी की मृत्यु के बाद किये गए क्रिया-कर्म के पश्चात अस्तियाँ रखने के लिए भी किया जाता है। कलश अक्सर मिट्टी या धातु के बने होते हैं।

अन्य भाषाओँ में

कलश को अंग्रेज़ी में "अर्न" (urn) बोलते हैं। पुरानी हिन्दी में कलश एक "बासन" नाम की बर्तनों की श्रेणी का सदस्य है, जिसमें गुलदान भी शामिल है।
पुरानी चक

भूगोल

भौगोलिक निर्देशांक यानी अक्षांश और देशांतर के Purani चक है 25.6398 और 85.9362 क्रमशः.

जनसांख्यिकी

गांव के लिए घर है 709 लोगों को, उनमें से 384 (54%) पुरुष हैं और 325 (46%) महिला हैं । 33% की पूरी आबादी से कर रहे हैं सामान्य जाति, 67% से कर रहे हैं, अनुसूचित जाति. बच्चे (आयु वर्ग के 6 वर्ष से कम) की आबादी Purani चक गांव में 24% है, उनमें 55% और 45% कर रहे हैं । वहाँ रहे हैं 170 परिवारों में गांव के एक औसत 4 व्यक्तियों रहते हैं हर परिवार में है ।
पीतल

पीतल (brass) एक प्रमुख मिश्रातु है। यह तांबा एवं जिंक धातुओं के मिश्रण से बनाया जाता है। संस्कृत में 'पीत' का अर्थ 'पीला' होता है। यह इसके रंग (पीलापन लिए सफेद) का द्योतक है।

परिचय

पीतल मिश्र धातु है, जो ताँबे और जस्ते के संयोग से बनती है। ताँबे में जस्ता डालने से ताँबे का सामर्थ्य, चौमड़पन और कठोरता बढ़ती है। यह वृद्धि ३६ प्रतिशत जस्ते तक नियमित रूप से होती है, पर बाद में केवल सामर्थ्य में वृद्धि अधिक स्पष्ट देखी जाती है। पीतल में २ से लेकर ३६ प्रतिशत तक जस्ता रहता है।
ताँबा जस्ते के साथ दो निश्चित यौगिक Cu₂ Zn₃) और Cu Zn बनाता है और दो किस्म के ठोस विलयन बनते हैं, जिन्हें ऐल्फा-विलयन और बीटा-विलयन कहते हैं।
पीतल प्रधानतया दो किस्म के होते हैं। एक में ताँबा ६४ प्रतिशत से अधिक रहता है। यह समावयव ऐल्फाविलयन होता है। दूसरे में ताँबा ५५.६४ प्रतिशत रहता है। इसमें ऐल्फा-और बीटा-दोनों विलयन रहते हैं साधारणतया पहले किस्म के पीतल में ७० प्रतिशत ताँबा और ३० प्रतिशत जस्ता और दूसरे किस्म के पीतल में ६० प्रतिशत ताँबा और ४० प्रतिशत जस्ता रहता है।

गुणधर्म

ताँबे की अपेक्षा पीतल अधिक मजबूत होता है। पीतल का रंग भी अधिक आकर्षक होता है। कुछ पीतल सफेदी लिए पीले रंग के और कुछ लाली लिए पीले रंग के होते हैं। अन्य धातुओं के रहने से रंग और चीमड़पन बहुत कुछ बदल जाता है। पीतल तन्य होता है और आसानी से पीटा और खरादा जा सकता है। पीतल पर कलई भी अच्छी चढ़ती है। 
विशेष विशेष कामों के लिए पीतल में कुछ अन्य धातुएँ, जैसे वंग, सीसा, ऐल्यूमिनियम, मैंगनीज़, लोहा और निकल धातुएँ भी मिलाई जाती हैं। सामान्य पीतल की चादरों में दो भाग ताँबा और एक भाग जस्ता रहता है। कारतूस पीतल में ७० भाग ताँबा और ३० भाग जस्ता रहता है। निकल पीतल में ५० भाग ताँबा, ४५ भाग जस्ता और ५ भाग निकल रहता है। ऐसे पीतल की तनन क्षमता ऊँची होती है। यदि जस्ते की मात्रा ४५ प्रतिशत भाग ही रखी जाए, तो १२ प्रतिशत निकल तक तनन क्षमता बढ़ती जाती है। ४५ भाग ताँबा, ४५ भाग जस्ता और १० भाग निकल वाला पीतल सफेद होता हैं। इसे निकल-पीतल या जर्मन सिलवर भी कहते हैं। आइख (Aich) धातु में ६० भाग ताँबा, ३८ भाग जस्ता और २ भाग लोहा रहता है। स्टेरो (sterro) धातु में कुछ अधिक लोहा रहता है।
जिस पीतल में ताँबा ६०-६२ भाग, जस्ता ४०-३८ भाग और सीसा २-३ भाग रहता है, उसपर खराद अच्छी चढ़ती है। मैंगनीज़ काँसा में ६० भाग ताँबा, ४० भाग जस्ता और अल्प मैंगनीज़ रहता है। यदि मैंगनीज़ २ प्रतिशत रहे, तो उसका रंग चोकोलेट के रंग-सा होता है। यह खिड़कियों के फ्रेम बनाने के लिए अच्छा समझा जाता है। पीतल के संघनित्र नलों को बनाने के लिए ७० भाग ताँबा, २९ भाग जस्ता और १ भाग बंगवाला पीतल अच्छा होता है। कम जस्तेवाले पीतल का रंग सुनहरा होता है। ऐसे पीतल पिंचबेक (धुँधला सुनहरा, ७-११ भाग जस्ता), टौबैंक (सुनहरा, १०-१८ भाग जस्ता) अथवा गिल्डिंग धातु (३-८ भाग जस्ता) के नामों से बिकते हैं।

उपयोग

पीतल का व्यवहार थाली, कटोरे, गिलास, लोटे, गगरे, हंडे, देवताओं को मूर्तियाँ, उनके सिंहासन, घटे, अनेक प्रकार के वाद्ययंत्र, ताले, पानी की टोटियाँ, मकानों में लगनेवाले सामान और गरीबों के लिए गहने बनाने में होता है। लोहे से पीतल की चीजें अधिक टिकाऊ और आकर्षक होती हैं।
गुल्म

गुल्म किसी वृक्ष या अन्य वनस्पति के कटे हुए तने या टहनी को कहते हैं जिसमें से वह वनस्पति फिर से उग सकने में सक्षम हो। यह क्षमता कुछ ही जातियों में होती है, मसलन केवड़ा। जिन वृक्षों में यह क्षमता होती है अक्सर उनके वनों को निचले तने तक काटकर उनकी लकड़ी प्रयोग की जाती है। कुछ वर्षों बाद पेड़ फिर से बढ़ जाता है और उसे पुनः काटा जा सकता है। ऐसे वृक्षों के झुंड जिनमें काटकर केवल गुल्म ही छोड़ दिये गये हों उन्हे गुल्म दल (copse, कॉप्स) कहा जाता है। किसी वृक्षों के झुंड को काटकर उनके गुल्म छोड़ देने को गुल्मकारी (coppicing) कहते हैं और यह मानना है कि मानव इसे हज़ारों वर्षों से करते आये हैं। भारत में साल का वृक्ष पारम्परिक रूप से गुल्म करा जाता है।
प्रिया राजवंश

प्रारम्भिक जीवन

प्रिया राजवंश का जन्म वेरा सुन्दर सिंह के रूप में शिमला के एक सिख परिवार में हुआ। उनके पिता सुन्दर सिंह वन विभाग में संरक्षक थे। उनका पालन पोषण उनके भाइयों कमलजीत सिंह (गुलु) व पदमजीत सिंह के साथ शिमला में हुआ।
उनके पिता अमेरिका असाइनमेंट पर थे अतः स्नातक के पश्चात उन्होनें लंदन में प्रतिष्ठित नाटकीय कला की रॉयल अकादमी (Royal Academy of Dramatic Art) में शामिल हो गई।
डोना गांगुली

जीवनी

डोना गांगुली का जन्म 22 अगस्त 1976 को कोलकाता के बेहाला में एक संपन्न व्यवसायी परिवार में हुआ था। उनके माता-पिता संजीव रॉय (पिता) और स्वप्न रॉय (मां) है। वह लोरेटो कॉन्वेंट स्कूल की छात्रा थी। वह अपने बचपन के दोस्त सौरव गांगुली के साथ भाग के शादी की क्योंकि उनके परिवार उस समय दुश्मन थे। बाद में उनके परिवारों ने शादी को स्वीकार कर लिया और फरवरी १९९७ में औपचारिक शादी हुई। डोना गांगुली ने अमाला शंकर से नृत्य सीखना शुरू किया जब वह केवल ३ साल की थीं। बाद में वह गुरु गिरिधारी नायक के मार्गदर्शन में ओडिसी में स्थानांतरित हो गई। डोना का मानना ​​है कि सबसे महत्वपूर्ण विकास तब हुआ जब वह केलुचरण महापात्रा से मिलीं और उनसे नृत्य सीखना शुरू किया। अपने करियर के शुरुआती चरण में, विभिन्न कार्यक्रमों में, मोहपात्रा ने कई बार पखावज के साथ उनका साथ दिया।

दीक्षा मंजरी

डोना गांगुली का एक डांस स्कूल है जिसका नाम दीक्षा मंजरी है। इस संस्था का उद्घाटन लता मंगेशकर ने किया था। इसमें 2000 से अधिक छात्रों की क्षमता है। नृत्य के अलावा, इस संस्थान में योग, ड्राइंग, कराटे और तैराकी जैसे अन्य विभाग हैं। अक्टूबर २०१२ में, डोना गांगुली ने रवींद्रनाथ टैगोर की शामोचन को कोरियोग्राफ किया, जिसे उन्होंने सोम्ब्रे डांस ड्रामा कहा।
आगरा फ़ोर्ट रेलवे स्टेशन

अवलोकन

यह स्टेशन आगरा शहर के कई स्टेशन मे से एक है और यहाँ ताज महल और आगरा फ़ोर्ट जैसे दर्शनीय स्थलों को देखने के लिए प्रति दिन हज़ारों पर्यटक आते हैं अकेले ताज महल को देखने के लिए हर साल २४ लाख से अधिक सैलानी आते हैं जिनमे से करीब १०% विदेशी सैलानी होते हैं.

इतिहास

१००० मिली मीटर (३ फीट और ३.३३ इंच) की चौड़ाई वाली मीटर गेज लाइन जो देल्ही से बन्दिकुई और बन्दिकुई से आगरा के बीच थी, की शुरुआत १८७४ में राजपूताना स्टेट रेलवे के तहत हुई.  २००५ मे आगरा-जयपुर लाइन को १७०० मिलीं मीटर (५ फीट और ६ इंच) चौड़ी ब्रॉड गेज मे बदल दिया गया. 
आगरा फ़ोर्ट मे बने के देल्ही गेट और शहर के जामा मस्जिद के बीच एक विशलकाय अष्टकोण त्रिपोलिया चौक था जिसे आगरा फ़ोर्ट रेलवे स्टेशन के निर्माण के लिए ध्वस्त कर दिया गया. यह आगरा शहरका पहला और देश के सबसे पुराने रेलवे स्टेशन मे से एक है.
समुद्र तल से १६९ मीटर की उँचाई पर बने मे कुल ६ प्लॅटफॉर्म हैं. यहाँ से करीब ८ ट्रेन खुलती है और ५३ अन्य ट्रेन यहाँ से गुजरती हैं इस स्टेशन का आई. आर. सी. टी. सी. कोड ए.एफ है.

विद्युतीकरण

फरीदाबाद- आगरा- मथुरा लाइन का विद्युतीकरण १९८२-८५ मे हुआ और टुंडला-यमुना ब्रिज १९८८-८९ मे और आगरा का यमुना ब्रिज १९९०-९१ मे विद्युतीकृत हुए। 
आगरा के प्रसिद्ध ताज महल से करीब ४ किलो मीटर की दूरी पर बने इस स्टेशन पर प्रति दिन करीब ८७,००० यात्री आते है.

सुविधाएँ

आगरा फ़ोर्ट रेलवे स्टेशन पर टेलिफोन बूत, वेटिंग रूम, रिटाइरिंग रूम, रेफ्रेशमेंट रूम्स, वॉटर कूलर्स और बुक स्टॉल जैसी सुविधाएँ उपलब्ध हैं।
यहा से सभी स्थानीय स्थलों के लिए टॅक्सी, ऑटो रिक्सा और साइकल-रिक्सा जैसे यातायात साधन उपलब्ध हैं. यहाँ से तक महल ३.८ किलो मीटर, आगरा फ़ोर्ट ०.९ किलो मीटर, सिकन्दरा १०.४किलो मीटर, फतेहपुर सीकरी ३८ किलो मीटर और आगरा एरपोर्ट ३.८ किलो मीटर की दूरी पर हैं।
शहरी क्षेत्र

वो क्षेत्र जिनका जनसंख्या घनत्व उनके आसपास के क्षेत्रों की तुलना में अधिक और जहां मानवीय सुविधाओं की उपलब्धता प्रचुर मात्रा में होती है, शहरी क्षेत्र कहलाते हैं। एक शहरी क्षेत्र, शहर या कस्बा हो सकता है पर ग्रामीण क्षेत्र जैसे कि गांव और अर्ध ग्रामीण बस्तियाँ इसकी परिभाषा के अंतर्गत नहीं आते।
शहरी क्षेत्रों का सृजन और विकास शहरीकरण नामक प्रक्रिया द्वारा होता है। किसी शहरी क्षेत्र का सीमा निर्धारण उस क्षेत्र के जनसंख्या घनत्व और शहरी फैलाव के विश्लेषण और शहरी और ग्रामीण जनसंख्या को निर्धारित करने में मदद करता है, (क्यूबिलास 2007)।
कल्याणकारकम्

कल्याणकारकम् आयुर्वेद का प्राचीन ग्रन्थ है। इसके रचयिता जैन आचार्य उग्रादित्य हैं। इस ग्रंथ में विस्तार से अष्टांग आयुर्वेद का वर्णन है। इसका रचनाकाल ९वीं शताब्दी है।
कल्याणकारकम् ग्रंथ में पच्चीस परिच्छेद हैं जिसमें आदिनाथ प्रभु से प्रार्थना, चिकित्सा के आधार, आयु परीक्षा, गर्भाधान क्रम, वात—पित्त—कफ के स्थान, लक्षण दोष इत्यादि ऋतुमान, भोजन, अन्न और वनस्पति आदि के गुण—दोष, पानी, दूध, दही, तेल, घी आदि के गुण—दोष, ब्रह्मचर्य के गुण, त्रिफला आदि रसायन तथा परिशिष्ट में अरिष्ट अध्याय भी दिया है। रिष्टाध्याय, हिताध्याय एवं वनौषधि शब्दादर्श है। इन वनौषधि शब्दादर्श में औषधियों के नाम संस्कृत, हिन्दी, मराठी, कन्नड़ भाषा में लिखे गए हैं।
इस ग्रन्थ का हिन्दी अनुवाद पण्डित वर्धमान पार्श्वनाथ शास्त्री द्वारा किया गया है।
आरती (अभिनेत्री)

करियर

गज्जे पूजे (१९६९) में एक छोटी भूमिका मिलने के बाद, आरती ने नागरहावु, एडकालू गुडड्डा मेले, बिली मेंथी, धर्मसेरे, पादुरावल्ली पांडावारू, रंगनायकी, हम्बसीलू, उपासने, शुबाने, जैसी कई सफल फिल्मों में एक प्रमुख अभिनेत्री के रूप में अभिनय किया। वह हर साल दस-बारह फिल्मों में अभिनय करने वाली १९८०-८५ के बीच सबसे अधिक वेतन पाने वाली कन्नड़ अभिनेत्री बनी थीं।
आरती ने सिंगनल्लूर पुट्टस्वामैया मुत्तुराज राजकुमार, विष्णुवर्धन, अम्बरीश, श्रीनाथ, अनंत नाग, शंकर नाग, अशोक, मोहम्म्द कमल हसन, रजनीकान्त और गंगाधर सहित अपने समय के सभी प्रमुख अभिनेताओं के साथ काम किया है। निर्देशक पुत्तन कन्नागल के साथ उनके सहयोग धर्म-संप्रदाय पर फिल्मों का निर्माण किया और उन्होंने लगभग बारह फिल्मों में साथ काम किया। इसके अतिरिक्त उन्होंने एक टीवी सीरीज, नम्मा नाममल्ली का निर्देशन भी किया। वर्तमान में, वह अमेरिका में अपने पति के साथ चेरिटेबल फाउंडेशन से जुड़ी हुई है।
कोसली

इतिहास

हरियाणा राज्य गजेटियर के अनुसार कोसली की स्थापना 1193 ई। में दिल्ली के राजा के पोते कोसल देव सिंह ने एक चंद्रवंशी यादव गाँव के रूप में की थी। कोशल देव सिंह ने कहा कि कोसली में साधु बाबा मुक्तेश्वर पुरी, कोसली से मिले थे, जो उस समय घने झाड़ जंगल में था। आज इसकी एक छोटी आबादी है जो ज्यादातर चंद्रवंशी यादव की है, विशेष रूप से गोत्र कौसल्या की। [उद्धरण वांछित]
ब्रिटिश राज के दौरान कोसली में लगभग सत्तर वरिष्ठ कमीशन अधिकारी और लगभग एक सौ पचास जूनियर कमीशन अधिकारी थे। 1914-1918 के बीच पहले विश्व युद्ध में कोसली के 247 सैनिकों ने भाग लिया था, और तीनों को भारतीय सैन्य योग्यता, 1 सैन्य क्रॉस, 2 अशोक चक्र, 1 महावीर चक्र, 2 शौर्य चक्र, 4 सुरक्षा बल, 1 पुलिस पदक से सजाया गया था। [ स्पष्टीकरण की आवश्यकता है] आज वहां लगभग सौ सैन्य पेंशनर रहते हैं, जिनमें ब्रिटिश शासन के दौरान विभिन्न सैन्य सम्मान प्राप्त करने वाले कई लोग शामिल हैं। [१] इस गांव से द्वितीय विश्व युद्ध के दौरान बर्मा में बड़ी संख्या में सैनिकों की सेवा की गई थी। [उद्धरण वांछित] नायब कमांडेंट राव राम नारायण सिंह को 1924 में राय बहादुर की उपाधि से सम्मानित किया गया था। [उद्धरण वांछित] उनके घर के एक हिस्से को अधिकारी के रूप में पेश किया गया 40 साल से।

परिवहन

कोसली रेलवे स्टेशन रेवाड़ी- भिवानी रेलवे लाइन पर रेवाड़ी से 30 किमी. है बहुत जल्द ही पूरे खंड के विद्युतीकरण के बाद रेलवे ट्रैक के दोहरीकरण का काम तेजी से चल रहा है। रेल मंत्रालय ने स्टेशन परिसर में शहीदों को सम्मान देकर सम्मानित किया था। एक लेफ्टिनेंट कर्नल के साथ संबंधित है; कोसली के राय सिंह ने नाथू ला में चीन-भारतीय सीमा विवाद  के लिए महावीर चक्र से सम्मानित किया। रेलवे लाइन पर एक फ्लाईओवर का निर्माण और परिचालन किया जा रहा है। हरियाणा का दूसरा सबसे बड़ा फ्लाईओवर कहा जाता है।
कोसली में हरियाणा रोडवेज का डिपो है। कोसली रेवाड़ी के रूप में सड़क मार्ग से कई शहरों से जुड़ता है,
कनीना, महेंद्रगढ़, दादरी, डेल्ही, नूंह, जयपुर, झज्जर, रोहतक, फरीदाबाद, गुड़गांव आदि <ref>  [http: //www.india.com/.com/i9show/Kosli-54915.htm] शीर्षक = कोसली में कोसली भारत http: //www.india.com/.com/i9show/Kosli-54915.htm] शीर्षक = कोसली में कोसली भारत]. अभिगमन तिथि 2010-05-14.  </ ref>

धर्म

कोसली शहर में एक मठ  जो एक [महंत] के नेतृत्व में हिंदू मठ है। हर साल होली के त्योहार के दिन इस मेले में बाबा मुक्तेश्वर पुरी, कोसली के सम्मान में एक मेले का आयोजन किया जाता है। 
एक और मेला है जिसे कोसली के स्थानीय लोगों द्वारा "देबी का मेला" कहा जाता है। यह मेला 25 मार्च 2018 (रविवार) को आयोजित किया गया था। दबी माता और बाबा मुक्तेश्वर पुरी महाराज के दर्शन करने के लिए विभिन्न गांवों के लोग बड़ी संख्या में आए थे। मठिया बहुत पुराना है और यह कोसली के लोगों की भक्ति का केंद्र है।
पुदुचेरी (नगर)

विवरण

भारत का यह क्षेत्र लगभग ३०० वर्षों तक फ्रांसीसी अधिकार में रहा है और आज भी यहां फ्रांसीसी वास्तुशिल्प और संस्कृति देखने को मिल जाती है। पुराने समय में यह फ्रांस के साथ होने वाले व्यापार का मुख्य केंद्र था। आज अनेक पर्यटक इसके सुंदर समुद्र तटों और तत्कालीन सभ्यता की झलक पाने के लिए यहां आते हैं। केवल पर्यटन की दृष्टि से ही नहीं बल्कि आध्यात्मिक और धार्मिक दृष्टि से भी यह स्थान बहुत महत्वपूर्ण है। इस कारण प्रतिवर्ष लाखों की संख्या में पर्यटक यहां आते हैं।
सुकमा

भौगोलिक अवस्थिति

सुकमा राष्ट्रीय राजमार्ग 221 से जगदलपुर के लिए जुड़ा हुआ है। राज्य के दक्षिण में उड़ीसा के मलकानगिरि जिले और आंध्र प्रदेश के साथ जिला सीमाओं से लगा हुआ है। 1 जनवरी 2012 को दंतेवाड़ा जिला से अलग होकर सुकमा जिले का गठन हुआ है। सुकमा जिले में 3 तहसील/विकासखण्ड हैं।